
Projekteerimistingimuste määramine

(Haigla tn 1 hoone laiendamine detailplaneeringu alusel)
1. ASJAOLUD JA MENETLUSE KÄIK

26.07.2010. a SA Narva Haigla, registrikood 90003217, mille esindajana tegutseb juhatuse liige Olev Silland, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Haigla tn 1 hoone laiendamiseks detailplaneeringu alusel. 
Haigla tn 1maa-ala detailplaneering oli Narva Linnavolikogu 17.06.2010. a otsusega nr 95 vastu võetud ja suunatud avalikule väljapanekule. 12.07.2010 - 23.07.2010 toimunud Haigla tn 1maa-ala detailplaneeringu avalikul väljapanekul ei esitatud mingeid vastuväiteid planeeringu lahenduse kohta.
2. ÕIGUSLIKUD ALUSED

2.1   Planeerimisseaduse § 3  lõike 2 punkti 2 kohaselt detailplaneeringu koostamine on kohustuslik linnades ja alevites ning alevike ja külade olemasolevatel ja kavandatavatel selgelt piiritletavatel kompaktse asustusega territooriumi osadel olemasoleva hoone, välja arvatud üksikelamu, suvila, aiamaja või nende kõrvalhooned, maapealse osa kubatuuri laiendamise korral üle 33 protsendi ja on selle hoone laiendamiseks koostatava ehitusprojekti aluseks. 
2.2    Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.3    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.4    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS
3.1 Määrata projekteerimistingimused Haigla tn 1 hoone laiendamiseks detailplaneeringu alusel järgnevalt: 
	3.1.1. ÜLDANDMED



	3.1.1.1 Taotleja andmed: 
             SA Narva Haigla, registrikood 90003217, asukoht Haigla tn 7, 20104 Narva.
3.1.1.2 Krundi aadress, mille kohta esitatakse taotlus: Haigla tn 1.
3.1.1.3 Ehitisregistri andmed: haigla, ehitisregistri kood 118010247.
3.1.1.4  Kinnistusraamatu andmed: katastritunnus: 51105:004:0143, sotsiaalmaa.

	3.1.1.5  Käesolevad projekteerimistingimused on kehtivad kuni 10.08.2012. a.

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 26.07.2010. a taotlus nr 1443/1-12;

3.1.1.6.2 Ehitusseadus1, Planeerimisseadus1, Teeseadus1, Narva linna ehitusmäärus, Euroopa Parlamendi ja Nõukogu direktiiv 2002/91/EÜ ehitiste energiatõhususe kohta;
3.1.1.6.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Haigla tn 1 hoone laiendamine detailplaneeringu alusel.
	3.3 ÜLDNÕUDED




3.3.1    Ehitusprojekt koostada vastavalt Narva Linnavolikogu kehtestatud Haigla tn 1 maa-ala detailplaneeringule. 

3.3.2    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000. a määrus nr 55 „Tuleohutuse üldnõuded”;

-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
-  Eesti Standard prEVS 907 „Rajatise ehitusprojekt”;

-  Narva Linnavolikogu 30.11.2006. a kinnitatud määrus nr 48 „Narva linna ehitusmäärus”;
-  Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

-  Eesti Standard EVS 811:2006 „Hoone ehitusprojekt”;

-  Majandus- ja Kommunikatsiooniministri 27.12.2002. a kehtestatud määrus nr 70 „Nõuded ehitusloa taotlemisel esitatavale ehitusprojektile“;

-  Eesti Standard EVS 843:2003 “Linnatänavad” jne.
3.3.3    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.4    Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.5    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6    Projekt peab olema heaks kiidetud kõigil ehitusseadusega ettenähtud juhtudel.

3.3.7    Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8    Esitada kooskõlastuste koondtabel.

3.3.9    Esitada projekti nimetus vastavalt projekteerimistingimustele.

3.3.10  Kehtestatud detailplaneeringu põhijoonise koopia, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.11  Ehitiste kasutamise otstarbed esitada vastavalt Majandus- ja Kommunikatsiooniministri 26.11.2002.a kehtestatud  määrusele nr 10 „Ehitise kasutamise otstarvete loetelu”. 
3.3.12  Tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud  määrusele nr 69 „Ehitise tehniliste andmete loetelu“.
3.3.13  Esitada ehitusgeoloogiliste uurimistööde andmed (Ehitusseadus1 § 20).
3.3.14  Esitada projekti koosseisus hoonete 3-D vaated (Narva linna ehitusmäärus § 23).

3.3.15  Esitada projektiosa, kus on toodud projekteeritud hoone vastavus energiatõhususe miinimumnõuetele (Ehitusseadus1§ 3 lõige 7).

3.3.16  Esitada töödekorraldamise projekt (Narva linna ehitusmäärus § 23).

3.3.17  Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus1 § 21).

3.3.18  Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada  kooskõlas Eesti Standardiga EVS 811: 2006 „Hoone ehitusprojekt”.

3.3.19  Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.

	3.4  ARHITEKTUURSED JA LINNAEHITUSLIKUD TINGIMUSED


3.4.1    Lubatud hoonestusala, korruselisus, kõrgus, suletud brutopind: vastavalt Haigla tn 1 maa-ala detailplaneeringule.

3.4.2    Lubatud arhitektuur ja välisviimistlus: vastavalt Haigla tn 1 maa-ala detailplaneeringu arhitektuurinõuetele. Võtta arvesse Narva Linnavalitsuse 02.02.2009. a kinnitatud Haigla tn 1 katusekatte ja fassaadide renoveerimise ehitusprojekti. Antud projekt asub Narva Linnavalitsuse Arhitektuuri- ja Linnaplaneerimise Ameti arhiivis. Välisviimistluse ja värvilahenduse pass esitada projekti koosseisus.
3.4.3    Tagada puuetega inimeste liikumisvõimalused vastavalt Majandus- ja Kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.4    Korruste avade täitmine: esitada korruste avade täitmise plaanid, akende ja uste spetsifikatsioon. Näidata akende avamise suunad. 

3.4.5    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.6    Arhitektuurne, konstruktiivne, insenertehnilised projektiosad: esitada Eesti Standartidega ettenähtud mahus, vastavalt põhiprojekti staadiumile.

3.4.7    Haljastus: põhimõtteline kujunduslik-funktsionaalne lahendus näidata asendiplaanil. Määrata likvideeritavate puude liigiline kuuluvus ning nende kogus.
3.4.8    Territooriumi heakorrastamine: vastavalt Haigla tn 1 maa-ala detailplaneeringule. 

3.4.9    Esitada väikevormide ja välisvalgustite eskiisid (vähemalt 2 varianti) heakskiidu saamiseks.

3.4.10  Parkimiskohtade ja teede asukohad ning teekatted: vastavalt Haigla tn 1 maa-ala detailplaneeringule. 

3.4.10.1  Kinnistusiseste teede projekteerimise korral esitada vertikaalplaneerimise joonis, konstruktiivsed ristprofiilid  ja põhilised pinnakatete tööde mahud. Liikluskorraldusvahendite paigaldamiseks esitada projekteerimises pädeva vastutava spetsialisti poolt koostatud liikluskorralduse skeem ja liikluskorraldusvahendite spetsifikatsioon.
3.4.10.2  Avalikult kasutatavate teede osalise rekonstrueerimise korral (ja nimelt linnatänavate poolsete sissesõitude ja kõnniteede projekteerimise korral) esitada tee-ehitusprojekt (Teeseadus1 § 19). 
3.4.10.2.1  Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251). Projekt koostada vastavalt Teede- ja Sideministri 28.09.1999. a määrusele nr 54 “Teeprojekti suhtes esitatavad nõuded” ja Eesti Standardile EVS 843:2003 “Linnatänavad” jne. Kasutada eraldi kausta (tiitelleht, seletuskiri, vertikaalplaneerimine, konstruktiivsed ristprofiilid, põhilised pinnakatete tööde mahud, liikluskorralduse joonis, liikluskorraldusvahendite spetsifikatsioon, ehituseaegne liikluskorralduse skeem jne). 
3.4.10.2.2  Esitada sõltumatu tee-ehitusprojekti ekspertiis (Teeseadus1 § 19).

3.4.10.2.3  Esitada garantiikiri või kokkulepe Narva Linnavalitsusega avalikult kasutatavate teede osalise rekonstrueerimise projekteerimise, finantseerimise ja ehitamise kohta. 
3.4.10.2.4  Asendiplaanil näidata eraldi joonega väljaspool krunti asuv ala, mis projekteeritakse kokkuleppe järgi Narva Linnavalitsusega.
3.4.11  Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.12  Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistrikood, olulised tehnilised andmed jne).
3.4.13  Keskkonnakaitsemeetmed ja tuleohutusmeetmed: lahendada projekti koosseisus.
3.4.14  Ehitus- ja lammutusjäätmete käitlemine: vastavalt Narva jäätmehoolduseeskirjale.
	3.5  ERITINGIMUSED




3.5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude valdajatelt ja maaomanikelt. 

3.5.2 Projekti koosseisus esitada tehnovõrkude koondplaan mõõtkavas 1:500. Tehnovõrkude koondplaanil esitada tabel „Projekteeritavate välisvõrkude eksplikatsioon” (nimetus, ehitisealune pind, pikkus), selged kinnistute piirid, tehnovõrkude valdajate ja maaomanike originaalkooskõlastused (ettevõtte nimetus, kooskõlastaja nimi, kuupäev, telefon).
3.5.3 Territooriumi varustamine välisvõrkudega. Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks välisvõrkude ehitusprojektid. Kasutada eraldi kaustu. Projektid kooskõlastada vastavate võrguvaldajatega. Ehitusprojektides esitada:

kehtivad tehnilised tingimused, materjalide tellimisspetsifikatsioonid, pikiprofiilid,  kvaliteedinõuded ning üldised materjalidele esitatavad nõuded, materjalide transport ja ladustamine, nõuded välisvõrkude paigaldamisel, takistavate rajatiste likvideerimine ja ümbertõstmine, välisvõrkude paigalduskaugused teistest ehitistest, paigalduse täpsusnõuded,

välisvõrkude katsetamine, toodete ja töö kvaliteedi määramine, tööde teostamise juhised,
vajadusel ehituseaegne liikluskorralduse skeem, plaan ja ristlõiked „Ehitustööde käigus rikutud katete taastamine” (plaanil näidata rikutud katete taastamise vööndid, eristades neid viirutusega) jne.
	3.6 KOOSKÕLASTUSED




3.6.1   Ida-Eesti Päästekeskuse Narva Keskkomando.

3.6.2   Terviseamet.

3.6.3   Muinsuskaitseamet.
3.6.4   Narva Linnavalitsuse Linnavara- ja Majandusameti kommunaalmajanduse osakond.
3.6.5   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

